Oisâmbyhýkuri upe aty Mbo'ehára Lucino Rodríguez Baroffi (Guarani Ñe'ê Rerekuapavêygua) ome'êva ñe'ê Mbo'ehára Lino Trinidad Sanabria-pe omombe'uva'ekue mba'éichapa heñói aranduka “Kósta Puku”, mba'éichapa ojehai ha máva mávapa umi kuatiahai apohare. Upéi ojehechaukákuri Mbo'ehára Rafael Dendia ha Juan Ramón Jiménez rembiasakue ha avei oñembohysýi ta'ânga rupive umi aranduka ape Mbo'ehára Lino Trinidad Sanabria ohaiva'ekue hekove pukukuépe. Upe rire oñe'êkuri Mbo'ehára Alcira Aranda Figueredo, imandu'ava'ekue umi chokokue Misiones-ygua rehe ohai ha omoha'ângava'ekue ipopekuéra umi kuatia. Ipahápe, Mbo'ehára Lucino Rodríguez Baroffi omoñe'êkuri peteî vore Platéro ha che rehegua; Atanasio Galeano katu ohendukákuri Platéro ha che purahéi; ha Jazmín del Paraguay opurahéikuri “Tapŷi tupemi” ha “Pacholi”.